News Update: Cathie Wood เตือน Fed กำลังทำผิดพลาด มัวแต่ขึ้นดอกเบี้ย จนเพิกเฉยสัญญาณ “เงินฝืด” ด้านกองทุน ARKK อยู่ที่โหล่ -53% YTD - FINNOMENA
Cathie Wood ซีอีโอของ Ark Invest เตือน Fed กำลังเพิกเฉยต่อสัญญาณ “เงินฝืด” มัวแต่ขึ้นดอกเบี้ยเพื่อต่อสู้กับเงินเฟ้อ แต่ในท้ายที่สุดแล้ว Fed จะถูกบังคับกลับมาใช้นโยบายการเงินผ่อนคลาย
14 ก.ค. 2565

Cathie Wood ซีอีโอของ Ark Invest เตือน Fed กำลังเพิกเฉยต่อสัญญาณ “เงินฝืด” มัวแต่ขึ้นดอกเบี้ยเพื่อต่อสู้กับเงินเฟ้อ แต่ในท้ายที่สุดแล้ว Fed จะถูกบังคับกลับมาใช้นโยบายการเงินผ่อนคลาย
ผู้จัดการกองทุนชื่อดังชี้ให้เห็นถึงการลดลงของราคาน้ำมัน ทองแดง รวมถึงทองคำ ที่เป็นสัญญาณบ่งชี้ว่า ความกังวลเกี่ยวกับเงินเฟ้อนั้นมีมากเกินไป
Cathie Wood กล่าวว่า ตลาดรู้แล้วว่า Fed กำลังทำเรื่องผิดพลาด โดยปล่อยให้หุ้นสหรัฐฯ ร่วงไปสู่จุดต่ำสุด
ก่อนหน้านี้ ARKK กองทุนที่สร้างผลตอบแทนดีที่สุดในปี 2020 ได้ประโยชน์โดยตรงจากบริษัทต่างๆ โดยเฉพาะ Zoom ราคาหุ้นพุ่งแรงมากในช่วงแรกที่โควิด-19 ระบาด
ในเดือนที่แล้ว กองทุน ARKK กลับมามีผลตอบแทนที่โดดเด่นอีกครั้ง โดยปรับตัวขึ้นมา 11.6% เทียบกับการเพิ่มขึ้นเพียง 1.9% ของดัชนี S&P 500 หลังความกังวลต่อการเกิดภาวะเศรษฐกิจถดถอยทำให้นักลงทุนหันมาเดิมพันในหุ้นเติบโตมากขึ้น
อย่างไรก็ตาม กองทุน ARKK ยังติดลบถึงเกือบ 53% ตั้งแต่ต้นปีนี้ โดย Morningstar รายงานว่า ARKK อยู่ในอันดับสุดท้ายของกลุ่มกองทุนผสมขนาดกลางที่มีทั้งหมด 605 กองทุนในสหรัฐฯ
ขณะที่ตอนนี้ นักลงทุนในตลาดกำลังเดิมพันว่า Fed อาจขึ้นดอกเบี้ยครั้งประวัติศาสตร์ 100 bps หรืออีก 1% ในการประชุมเดือนนี้ 📌 อ่านข่าวเต็มได้ที่นี่
อ้างอิง: https://finance.yahoo.com/news/arks-wood-says-fed-making-182618868.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA